يبدو أن عبد المجيد تبون، الرئيس الجزائري، مضحوك عليه من طرف قادة العسكر و يتأكد هذا يوما بعد يوم، وكيحركوه كيف بغاو وكيكذبو عليه بحال شي ماريونيت فيدهم. اعترافات لأحد العسكريين سميتو “كَرميط بونويرة” واللي كان اليد اليمنى ديال قائد أركان عسكر الدزاير الراحل، كَايد صالح، قبل “اغتيالو” حسب بونويرة، هاد السيد اللي يقال لأنه كان الحاكم الفعلي للجزائر فعهد كَايد صالح، خرج باعترافات خطيرة تورط النظام العسكري الجزائري فالكثير من الفضائح والفضائع. بونويرة قال بللي حرائق غابات الجزائر اللي استغلها نظام عسكر الدزاير واتهم المغرب بالتسبب فيها، كانت بتخطيط من الجنرال “حسان”، وسميتو الحقيقية عبد القادر آيت وعرابي، واللي كان فالحبس بسباب جرائمه قبل أ يتم إخراجه من السجن وإعادته لمنصبه بسباب “الحرب الباردة” من بروبكَندا واتهامات خاوية اللي بداوها ضد المغرب. وأوضح بونويرة أن الجنرال حسان دار أرقام هاتفية مزورة من المناطق اللي فيها العوافي، وبدات كتصيفط رسائل ومكالمات فاتجاه فرنسا والمغرب، في محالة يائسة لتوريط المملكة فالحرائق اللي شعلات خصوصا فالقبايل، كما أمر جنرال آخر باش يلتاقط هاد المكالمات والرسائل ويقدمها لرئيس الدزاير عبد المجيد تبون على أساس أنها حقيقية وقد تم التجسس عليها. وقال بونويرة في الوثائق المسربة من داخل سجنه، نقلا عن كبار المسؤولين، أن جزء من الحرائق اللي وقعات كان طبيعي، وجزء آخر كان مفتعل من طرف المخابرات الجزائرية، ويأتي كل هذا في فيديو نشره المعارض و الديبلوماسي الجزايري السابق، محمد العربي زيطوط، يتحدث عن كل هذا ابتداء من الدقيقة 35 فالفيديو اللي التحت. 
فضايح جديدة لكابرانات الدزاير. الجنرال “حسان” اللي خرجو نظام العسكر من الحبس وكلفوه يهاجم المغرب تفضح.. صدق هو سباب العافية اللي شعلات فالقبايل – فيديو